cyanic-selkie/wikianc huggingface dataset:
เอฟเอคัพ รอบชิงชนะเลิศ 2015
ต่อไปนี้มีการเปลี่ยนแปลงกฏระเบียบของยูฟ่า, นี่เป็นฤดูกาลแรกที่ทีมรองแชมป์ในฟุตบอลถ้วยจะไม่ได้ไปเล่นยูฟ่ายูโรปาลีก ถ้าผู้ชนะได้สิทธิ์ในฟุตบอลสโมสรยุโรปอยู่แล้ว ดังนั้นหากแอสตันวิลลาชนะ, พวกเขาจะได้ไปเล่นฟุตบอล ยูฟ่ายูโรปาลีก ฤดูกาล 2015–16 รอบแบ่งกลุ่ม. แต่ถ้าอาร์เซนอลเป็นผู้ชนะ (กรณีพวกเขาได้สิทธิ์ผ่านเข้าไปเล่นฟุตบอลแชมเปียนส์ลีกหลังจบอันดับที่สามในพรีเมียร์ลีก) โควต้าที่เหลือในยูโรปาลีกของแอสตันวิลลาก็จะไม่ได้สิทธิ์ไปแข่งขัน, พื้นที่สุดท้ายนี้ก็จะเป็น เซาแทมป์ตัน, ทีมวางที่มีอันดับที่ดีที่สุดในพรีเมียร์ลีกเว้นแต่ว่าพวกเขาไม่ได้ผ่านเข้าไปเล่นฟุตบอลสโมสรยุโรปรายการใดๆ เลย.
ผู้ชนะรายการนี้, อาร์เซนอล จะพบกับ เชลซี, ทีมชนะเลิศของ พรีเมียร์ลีก ฤดูกาล 2014–15, ในการแข่งขันฟุตบอลก่อนเปิดฤดูกาล เอฟเอคอมมิวนิตีชีลด์ 2015.
จากการจับฉลาก แอสตันวิลลา ได้สวมชุดทีมเหย้าสีม่วง-แดง ขณะที่อาร์เซนอลสวมชุดทีมเยือนสีเหลือง-น้ำเงิน
ผลการแข่งขัน ปรากฏว่า อาร์เซนอลซึ่งเป็นแชมป์เก่าจากฤดูกาลที่แล้ว สามารถป้องกันแชมป์ไว้ได้ โดยเอาชนะ แอสตันวิลลา ไปได้ถึง 4-0 ประตู และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง และผลการแข่งขันครั้งนี้ยังนับเป็นชัยชนะที่ห่างกันมากที่สุดของรอบชิงชนะเลิศในรอบ 21 ปีอีกด้วย
สะบักลอย
อาการสะบักลอย (winged scapula) หรือ สะคาปูลาอะลาทา (scapula alata) เป็นอาการทางการแพทย์ของกระดูกที่ซึ่งกระดูกหัวไหล่หลุดออกจากหลังของผู้ป่วยเมื่ออยู่ในการจัดวางตำแหน่งที่ผิดปกติ
อาการนี้ส่งผลต่อการทำงานที่ต้องใช้ไหล่และแขนของผู้ป่วย เช่น การยก การดัง และการผลักวัตถุที่มีน้ำหนักมาก ในกรณีที่ร้ายแรงมากนั้น อาจส่งผลต่อการใช้ชีวิตประจำวัน เช่นการเปลี่ยนเครื่องแต่งกายและสระผม ชื่อของอาการในภาษาอังกฤษ “winged scapula” นั้นมีที่มาจากลักษณะของหลังที่นูนขึ้นมาที่คล้ายกับปีก อันเกิดจากขอบมีเดียลของกระดูกสะบักติดและพุ่งออกมาบริเวณหลัง อาการสะบักหลุดยังส่งผลต่อการทำงานของกล้ามเนื้อไหล่-แขน อันทำให้การเฟล็กซ์ และ แอ็บดักชั่น ของท่อนบนร่างกายทำได้ลดลง เช่นเดียวกับเกิดความเจ็บปวดและไม่มีแรง
ความรุนแรงและการแสดงออกของอาการชึ้นอยู่กับบุคคลและกล้ามเนื้อและ/หรือเส้นประสาทที่ได้รับผลกระทบ
ในกรณีส่วนใหญ่ของผู้ป่วย มักเกิดจากความผิดปกติของกล้ามเนื้อเซอร์ราตัสแอนทีเรีย ซึ่งเป็นกล้ามเนื้อที่เกาะอยู่บริเวณขอบด้านมีเดียลของกระดูกสะบัก และโดยปกติมีหน้าที่ยึดกระดูกสะบักเข้ากับซี่โครง นอกจากนี้ยังมีหน้าที่ในการยกแขนเหนือศีรษะเมื่อหดตัว เส้นประสาทลองธอราซิกเป็นเส้นประสาทที่เลี้ยงกล้ามเนื้อเซอร์ราตัสแอนทีเรีย ดังนั้นการเสื่อมสลายหรือการรบกวนเส้นประสาทนี้จะส่งผลให้เกิดอัมพาตของกล้ามเนื้อนี้ และเมื่อเกิดขึ้น จะส่งผลให้กระดูกสบักหลุดออกจากโครงซี่โครง ส่งผลให้เกิดลักษณะอาการแสดงดังที่เผ็นอยู่ ลักษณะอาการแสดงออกนี้จะยิ่งชัดเจนขึ้นหากให้ผู้ป่วต้านทานแรงผลักต่อแขน
บลิทซ์ครีค
บลิทซ์ครีค แปลว่า สงครามสายฟ้าแลบ เป็นปฏิบัติการร่วมทางยุทธวิธีของกองทัพเยอรมันในสงครามโลกครั้งที่สอง โดยรวมแสนยานุภาพทั้งทางภาคพื้นดินและในอากาศเข้าด้วยกัน คำว่า บลิทซ์ครีค เป็นอธิบายการโจมตีอย่างรวดเร็ว ประกอบด้วยการทิ้งระเบิดโดยเครื่องบินรบก่อนที่จะใช้ยานเกราะบุกเข้าโจมตีตามอย่างรวดเร็ว และสร้างความประหลาดใจให้กับฝ่ายข้าศึก ทำให้ฝ่ายตั้งรับไม่มีเวลาที่จะเตรียมการป้องกันใด ๆ เลย แนวคิด บลิทซ์ครีค นั้นได้รับการพัฒนาโดยชาติต่าง ๆ ระหว่างศตวรรษที่ 20 และถูกนำออกมาใช้หลายปีหลังจากสงครามโลกครั้งที่หนึ่ง โดยเยอรมนีมากที่สุด เพื่อเป็นการป้องกันการทำศึกยืดเยื้อ บลิทซ์ครีค ที่โดดเด่นในประวัติศาสตร์การทหาร คือ ช่วงต้นสงครามโลกครั้งที่สอง ซึ่งคิดค้นต้นโดยพลเอกอาวุโส ไฮนทซ์ กูเดรีอัน
บลิทซ์ครีค ของฝ่ายเยอรมนีนั้นมีประสิทธิภาพมากในแนวรบด้านตะวันตกและในแนวรบด้านตะวันออกช่วงแรก ๆ ทำให้กองทัพส่วนใหญ่ไม่ทันระวังตัว และขาดการป้องกันซึ่งเป็นประโยชน์ต่อการรบของฝ่ายเยอรมนี
รูปแบบ
การใช้ความสามารถในการโจมตีที่รวดเร็วและมีประสิทธิภาพผสมกับความไม่ทันระวังของศัตรูทำให้ศูนย์บัญชาการของศัตรูปั่นป่วน การโจมตีครั้งในโปแลนด์สามารถทำให้ยึดเมืองได้รวดเร็วมาก หัวใจหลักสำคัญของกลยุทธ์นี้คือ กองกำลังรถถังและความสามารถด้านทัพอากาศ ทว่า หากศัตรูได้ระวังตัวก่อนทำให้ บลิทซ์ครีค ล้มเหลวเหมือนสงครามในสหภาพโซเวียตซึ่งได้ระมัดระวังโดยการป้องกันจุดสำคัญในเมืองต่าง ๆ ทำให้เกิดสงครามแห่งสตาลินกราดซึ่งยืดเยื้ออย่างมาก
ประวัติ
ช่วงสงครามโลกครั้งที่ 1 ในแนวหน้าตะวันตก โดยที่สงครามในช่วงนั้นคือการตั้งรับในหลุมเพลาะอย่างเดียวทั้ง 2 ฝั่งโดยแต่ละฝ่าย มีจุดกวาดล้างคือตรงกลางระหว่างทั้ง 2 ฝั่ง มีทั้งลวดหนามที่กั้นไม่ให้มีฝ่ายใดทะลวงที่มั่นได้ แต่ฝ่ายอังกฤษได้นำเสนอรถถังบุกทะลวงที่ไร้เทียมทานต่อปืนกลและปืนไรเฟิล ได้ข้ามลวดหนามและหลุมเพลาะ แต่ทว่า ในช่วงนั้นรถถังของฝ่ายอังกฤษผลิดไม่ได้มากพอก่อนสงครามจะจบ ทำให้เยอรมนีได้สัมผัส "ความเปลี่ยนแปลง" ของสนามรบและสถานะการณ์ ในขณะที่ฝ่ายสัมพันธมิตรได้ศึกษารถถังมานานปีจึงไม่รู้ประสบการณ์ของ "ความเปลี่ยนแปลง" หลังจากนั้นเยอรมนีได้พยายามศึกษารถถังและใช้งานเทคโนโลยีนี้ให้ดีที่สุด
บูชุ
บูชุ คือ ส่วนประกอบต่าง ๆ ที่คันจิทุกตัวนั้นมี ซึ่งเป็นพื้นฐานที่ใช้จำแนกตัวคันจิ มีทั้งหมด 214 ตัวอักษร หลังจากที่ได้ทำหนังสือที่ชื่อเซ็ตสึมงไกจิ (）ขึ้นมา
ในการจำแนกตัวอักษรนั้น ส่วนของบูชุนั้นถือได้ว่าเป็นอักษรตัวแรกที่เราตั้งเปิดหา เมื่อเปิดตัวบูชุที่คันจิตัวนั้นมาแล้ว ก็จะเจอกับคันจิที่มาประกอบกันตัวบูชุนั้น ซึ่งตัวบูชุเองก็ไม่ได้เปลี่ยนรูปไป
หกเส้น
* 耒 - らいすき、すきへん * 耳 - みみ、みみへん * 聿 - イツ、ふでづくり * 肉；月 - にく、にくづき * 臣 - シン * 自 - ジ、みずから * 至 - いたる、いたるへん * 臼 - うす * 舌 - した、したへん * 舛 - まいあし * 舟 - ふね、ふねへん * 艮 - コン、こんづくり、ねづくり、うしとら * 色 - いろ * 艸；艹 - くさ、くさかんむり * 虍 - とらかんむり、とらがしら * 虫 - むし、むしへん * 血 - ち * 行 - ゆきがまえ、ぎょうがまえ * 衣；衤 - ころも、ころもへん * 襾；西；覀 - おおいかんむり、にし
เจ็ดเส้น
* 見；见(cn) - みる * 角 - つの、つのへん * 言；訁；讠(cn) - ことば、ゲン、ごんべん * 谷 - たに、たにへん * 豆 - まめ、まめへん * 豕 - いのこ、いのこへん、ぶた * 豸 - むじなへん * 貝；贝(cn) - かい、かいへん、こがい * 赤 - あか * 走 - はしる、そうにょう * 足；𧾷 - あし、あしへん * 身 - み、みへん * 車；车(cn) - くるま、くるまへん * 辛 - シン、からい * 辰 - しんのたつ * 辵；辶 - しんにょう、しんにゅう * 邑；阝 - むら、おおざと * 酉 - とりへん、ひよみのとり、さけのとり * 釆 - のごめ、のごめへん * 里 - さと、さとへん
แปดเส้น
* 金；釒；钅(cn) - かね、かねへん * 長；长(cn) - ながい * 門；门(cn) - モン、もんがまえ、かどがまえ * 阜；阝 - おか、こざとへん * 隶 - れいづくり * 隹 - ふるとり * 雨 - あめ、あめかんむり * 靑；青(jp/cn) - あお * 非 - あらず
เก้าเส้น
* 面 - メン * 革 - かわへん、つくりがわ * 韋；韦(cn) - なめしがわ * 韭 - にら * 音 - おと、おとへん * 頁；页(cn) - おおがい * 風；风(cn) - かぜ * 飛；飞(cn) - とぶ * 食；飠；饣(cn) - ショク、しょくへん * 首 - くび * 香 - かおり
สิบเส้น
* 馬；马(cn) - うま、うまへん * 骨 - ほね、ほねへん * 高 - たかい * 髟 - かみかんむり、かみがしら * 鬥 - とうがまえ、たたかいがまえ * 鬯 - チョウ、においざけ * 鬲 - かなえ * 鬼 - おに、きにょう
สิบเอ็ดเส้น
* 魚；鱼(cn) - うお、さかな、うおへん * 鳥；鸟(cn) - とり、とりへん * 鹵 - しお * 鹿 - しか * 麥；麦(jp/cn) - むぎ、ばくにょう * 麻 - あさ、あさかんむり
สิบสองเส้น
* 黃；黄(jp/cn) - き * 黍 - きび * 黑；黒(jp) - くろ * 黹 - ぬいとり、ふつへん、チ
สิบสี่เส้น
* 鼻 - はな、はなへん * 齊；斉(jp)；齐(cn) - セイ
สิบห้าเส้น
* 齒；歯(jp)；齿(cn) - は、はへん
สิบหกเส้น
* 龍；竜(jp)；龙(cn) - リュウ * 龜；亀(jp)；龟(cn) - かめ
สิบเจ็ดเส้น
* 龠 - ヤク、ふえ
ประเทศไทยใน พ.ศ. 2377
เหตุการณ์ที่เกิดขึ้นใน พ.ศ. 2377 (ค.ศ. 1834) ในประเทศไทย เป็นปีที่ 53 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1195 (1 มกราคม - 9 มีนาคม) และ 1196 (10 มีนาคม - 31 ธันวาคม) ในแบบปัจจุบัน
ยูตะ ฟุกุอิ
ยูตะ ฟุกุอิ (เกิดเมื่อวันที่ 21 ธันวาคม ค.ศ.1987 ที่ประเทศญี่ปุ่น) เป็นนักกีฬาสควอชชาวญี่ปุ่น ยูตะได้อันดับโลกที่ 173 เมื่อเดือนพฤษภาคม ค.ศ. 2013
ยาค็อพ ยันท์เชอร์
ยาค็อพ ยันท์เชอร์ (เกิดวันที่ 8 มกราคม ค.ศ. 1989) เป็นนักฟุตบอลชาวออสเตรียที่เล่นในตำแหน่งปีกหรือกองหน้าให้กับสโมสรสตวร์มกราซในออสเตรียนบุนเดิสลีกา
สโมสรอาชีพ
ยันท์เชอร์เกิดที่กราซ เขาได้เริ่มต้นเล่นฟุตบอลกับสโมสรกีฬา Unterpremstätten und LUV Graz ในสตีเรียลีก ต่อมาใน ค.ศ. 2003 เขาในวัยเพียง 14 ปี ได้ย้ายไปสตวร์มกราซ ต่อมาในวันที่ 20 ตุลาคม ค.ศ. 2007 เขาได้ลงเล่นให้กับทีมชุดใหญ่ของกราซเป็นครั้งแรกในนัดที่พบกับเร็ดบุลซัลทซ์บวร์ค ต่อมาเขาทำประตูแรกในระดับอาชีพเมื่อวันที่ 24 พฤศจิกายน ค.ศ. 2007 ในนัดที่พบกับ SCR Altach
ในวันที่ 3 มิถุนายน ค.ศ. 2010 ยันท์เชอร์เซ็นสัญญา 4 ปีกับเร็ดบุลซัลทซ์บวร์ค ต่อมาในวันที่ 6 กันยายน ค.ศ. 2012 เขาถูกปล่อยยืมตัวให้กับดีนาโมมอสโก ต่อมาในวันที่ 1 กันยายน ค.ศ. 2013 ยันท์เชอร์เซ็นสัญญากับสโมสรเอ็นอีซีในเอเรอดีวีซีของเนเธอร์แลนด์ ซึ่งเขาได้อยู่กับสโมสรเพียงฤดูกาลเดียวก่อนที่สโมสรจะต้องตกชั้นหลังจบฤดูกาล
ทีมชาติ
ยันท์เชอร์เคยเล่นให้กับทีมชาติออสเตรียรุ่นอายุไม่เกิน 19, 20 และ 21 ปี เขาได้ลงเล่นให้กับทีมชาติชุดใหญ่เป็นครั้งแรกเมื่อวันที่ 6 มิถุนายน ค.ศ. 2009 ในรายการฟุตบอลโลก 2010 รอบคัดเลือก นัดที่พบกับเซอร์เบีย เขาทำประตูแรกในนามทีมชาติในนัดที่พ่ายแพ่ต่อสเปน 1–5
เกียรติประวัติ
เร็ดบุลซัลทซ์บวร์ค
Sturm Graz
เอ็นเอ๊กซ์ที เทคโอเวอร์: โทรอนโต
เอ็นเอ๊กซ์ที เทคโอเวอร์: โทรอนโต (NXT TakeOver: Toronto) เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี (WWE) ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 19 พฤศจิกายน ค.ศ. 2016 ณ สนามAir Canada Centre ในเมืองโทรอนโต, รัฐออนแทรีโอ, แคนาดา
เบสบอลทีมชาติจีนไทเป
เบสบอลทีมชาติจีนไทเป เป็นทีมเบสบอลระดับทีมชาติของไต้หวัน เป็นตัวแทนของไต้หวันในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลชิงแชมป์เอเชีย เป็นต้น
จีเกา
โรดรีกู ฌูนีโยร์ เปาลา ซิลวา (Rodrigo Junior Paula Silva; เกิดวันที่ 7 พฤษภาคม ค.ศ. 1988 ที่ดูกีจีกาเชียส) หรือ จีเกา (Digão) เป็นนักฟุตบอลชาวบราซิลที่เล่นในตำแหน่งกองหลัง เขาเคยเล่นให้แก่บุรีรัมย์ ยูไนเต็ด ในไทยลีก ฤดูกาล 2563–64 และฤดูกาล 2564–65
เบสบอลทีมชาติสาธารณรัฐโดมินิกัน
เบสบอลทีมชาติสาธารณรัฐโดมินิกัน เป็นทีมเบสบอลระดับทีมชาติของสาธารณรัฐโดมินิกัน เป็นตัวแทนของสาธารณรัฐโดมินิกันในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลเวิลด์คัพ เป็นต้น
จีเกา
ฟลูมีเน็งซี
จีเกาได้เล่นให้แก่ฟลูมีเน็งซีระหว่าง ค.ศ. 2009 ถึง 2013 เขาลงเล่นนัดแรกให้แก่สโมสรในนัดที่เสมอกับเนาชีกู โดยลงเล่นเป็นตัวจริงครบ 90 นาที ฤดูกาลแรกกับสโมสร เขาลงเล่นในลีก 8 นัดแต่ทำประตูไม่ได้ เขาลงเล่นนัดแรกในฤดูกาล 2010 ในนัดที่พบกับเซอารา แต่ทีมของเขาแพ้ด้วยประตูเดียว เขาได้ลงเล่นในลีกให้แก่สโมสรอีกสามนัด ได้แก่นัดที่พบกับอาตแลชีกูโกยานีเย็งซี, อาตแลชีกูมีเนย์รู และวีตอเรีย ต่อมาในฤดูกาล 2011 เขาลงเล่น 10 นัดและทำประตูไม่ได้ ระหว่างฤดูกาล เขาได้รับบาดเจ็บจนต้องพักฟื้นสามเดือน ต่อมาในวันที่ 2 พฤศจิกายน ค.ศ. 2011 เขาขยายสัญญากับสโมสรจนถึงเดือนธันวาคม ค.ศ. 2013 <!-- In the 2012 season, Digão started fourteen matches and played a total of seventeen league matches, scoring two goals. These goals were scored against Figueirense and Grêmio. On the continental level, he played three matches in the Copa Libertadores, which included two matches against Boca Juniors and the third against Arsenal de Sarandi. On 2 June 2013, he scored a brace against Criciúma. In the 2013 season, he played the whole 90 minutes of twelve league matches and also featured four times for the side in Copa Libertadores. On 5 June 2013, he renewed his contract with Fluminense, keeping him at the club till December 2015.
อัลฮิลาล
In December 2013, Digão signed for Saudi Arabian club Al-Hilal for £ 6.5 million, joining former Brazilian teammate Thiago Neves. He made his debut against Al Ahli. In his debut season with the Saudi club, he played eight league matches. In the Asian Champions League, he played fourteen times. His team reached the final but lost 1–0 to Australian club Western Sydney Wanderers in the first leg. In the second leg, the clubs drew as the Australian club was crowned winner.
กรูเซย์รู
In July 2017, Digão was signed by Brazilian giants Cruzeiro, once again joining his former teammate Thiago Neves, who played a part in the negotiations, along with former teammates Dedé and Rafael Sóbis, who were also part of Cruzeiro's squad. Digão signed a three-year deal with the Brazilian team. This marked the defense-man return to the Brazilian Serie A after over four years playing for Middle Eastern clubs. -->
บุรีรัมย์ ยูไนเต็ด
ในวันที่ 9 ธันวาคม ค.ศ. 2020 สโมสรฟุตบอลฟลูมีเน็งซีแถลงว่าได้ปล่อยตัวจีเกาให้แก่สโมสรบุรีรัมย์ ยูไนเต็ด ในไทยลีก เป็นที่เรียบร้อยแล้ว และในปลายเดือนเดียวกันนี้เอง ทางสโมสรได้เปิดตัวจีเกาในฐานะผู้เล่นใหม่ โดยเขาจะสวมเสื้อแข่งขันหมายเลข 26 ต่อมาในวันที่ 3 กุมภาพันธ์ ค.ศ. 2021 จีเกาได้ลงเล่นนัดแรกให้แก่สโมสรในการแข่งขันช้าง เอฟเอคัพ 2020–21 รอบ 16 ทีมสุดท้าย ในนัดที่บุรีรัมย์ออกไปเยือนการท่าเรือ อย่างไรก็ตาม เขาได้รับบาดเจ็บจนต้องถูกเปลี่ยนตัวออกในนาทีที่ 60 สุดท้ายแล้ว หลังจากเสมอกันในเวลา 120 นาทีแบบไร้ประตู บุรีรัมย์เอาชนะด้วยการยิงลูกโทษไปได้ 9–8 ทำให้ผ่านเข้าสู่รอบก่อนรองชนะเลิศได้สำเร็จ
โรเซนโด อัลบาเรซ
ประวัติ
อัลบาเรซขึ้นชกมวยสากลอาชีพครั้งแรกเมื่อ 23 พฤษภาคม พ.ศ. 2531 และขึ้นชกชนะรวด 19 ครั้งและเคยชนะน็อกโฮเซ โบนิยา ด้วย อัลบาเรซชิงแชมป์โลกรุ่นมินิมัมเวท สมาคมมวยโลกในไทยเมื่อ 2 ธันวาคม พ.ศ. 2538 และเป็นฝ่ายชนะคะคะแนนได้แชมป์มาครอง และยังป้องกันแชมป์ชนะสงคราม ป.เปาอินทร์, เกอร์มิน กัวร์เดีย, อีริก ชาเวซ, ทาคาชิ ชิโอฮามะ ด้วย ต่อมาใน พ.ศ. 2541 อัลบาเรซได้ชกล้มแชมป์กับริการ์โด โลเปซ แชมป์โลกรุ่นเดียวกันของสภามวยโลก ซึ่งการชกยุติลงในยกที่ 8 เนื่องจากเกิดแผลแตกโดยอุบัติเหตุ และรวมคะแนนปรากฏว่าเสมอกันไป การชกแก้มือเกิดขึ้นในอีกปีต่อมา แต่เนื่องจากอัลบาเรซไม่สามารถทำน้ำหนักได้ จึงถูกปลดจากแชมป์ก่อน ซึ่งการชกปรากฏว่าโลเปซเป็นฝ่ายชนะคะแนน
หลังจากนั้น อัลบาเรซขึ้นไปชกในรุ่นไลท์ฟลายเวท และชกชนะโตมัส โรฮัส ที่ต่อมาได้เป็นแชมป์โลกของสภามวยโลก อัลบาเรซได้ชิงแชมป์โลกรุ่นไลท์ฟลายเวทของสมาคมมวยโลกเมื่อ 12 สิงหาคม พ.ศ. 2543 เนื่องจากพิชิต ช.ศิริวัฒน์ถูกปลด แต่ปรากฏว่าเป็นฝ่ายแพ้ฟาล์ว เบบิส เมนโดซาในยกที่ 7 เพราะชกต่ำกว่าเข็มขัดหลายครั้ง ก่อนจะชกแก้มือกันอีกครั้งและอัลบาเรซเป็นฝ่ายชนะคะแนนได้แชมป์มาครอง และป้องกันแชมป์ชนะพิชิต ช.ศิริวัฒน์ เสมอกับบิกตอร์ บูร์โกส ก่อนจะชกชิงแชมป์โลกรุ่นฟลายเวทของสภามวยโลกกับฆอร์เฆ อาร์เซ ซึ่งอัลบาเรซเป็นฝ่ายแพ้น็อกในยกที่ 6 หลังการชกครั้งนี้ อัลบาเรซไม่ผ่านการตรวจปัสสาวะเพื่อหาสารกระตุ้น หลังจากนั้น อัลบาเรซได้หยุดชกมวยไป กลับมาชกอีกครั้งใน พ.ศ. 2555 ในวัย 42 ปี ซึ่งเป็นฝ่ายแพ้น็อกในยกที่ 5
เบสบอลทีมชาติเวเนซุเอลา
เบสบอลทีมชาติเวเนซุเอลา เป็นทีมเบสบอลระดับทีมชาติของประเทศเวเนซุเอลา เป็นตัวแทนของประเทศเวเนซุเอลาในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลเวิลด์คัพ เป็นต้น
ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว
เรื่องย่อ
เรื่องราวเกี่ยวกับอามาเนะอาศัยอยู่คนเดียวในแมนชั่น กับมาฮิรุสาวงามอันดับหนึ่งของโรงเรียนอาศัยอยู่ห้องข้าง ๆ กันกับอามาเนะ พวกเขาทั้งสองไม่มีความสัมพันธ์อะไรกันเลย กระทั่งในวันที่ฝนตก อามาเนะได้เห็นมาฮิรุนั่งคนเดียวอยู่บนชิงช้าในที่สวนสาธารณะท่ามกลางสายฝน โดยเธอไม่มีร่ม อามาเนะจึงยื่นร่มให้กับเธอ หลังจากนั้นความสัมพันธ์ที่ไม่มีชื่อเรียกก็ได้เริ่มต้นขึ้น
ไลต์โนเวล
เดิมไลต์โนเวลขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 ต่อมาเอสบีครีเอทีฟได้ซื้อต่อไปพิมพ์ถึงเล่มที่ 8 ในเครือ GA Bunko ตั้งแต่เดือนมิถุนายน พ.ศ. 2562
ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ไลต์โนเวลฉบับภาษาไทยแปลไทยโดยชัยพฤกษ์ วุฒิบุญวัฒนา ในภาษาอังกฤษไลต์โนเวลมีลิขสิทธิ์โดยสำนักพิมพ์ Yen Press วางจำหน่ายในอเมริกาเหนือ ไลต์โนเวลฉบับภาษาอังกฤษแปลอังกฤษโดยนิโคล ไวล์เดอร์
มังงะ
มังงะดัดแปลงประกาศเมื่อวันที่ 18 พฤศจิกายน พ.ศ. 2562 วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่วันที่ 6 มกราคม พ.ศ. 2565 และเมื่อวันที่ 7 ธันวาคมปีเดียวกันมีการรวบรวมไว้เป็นเล่มทังโกบง ถึงเล่มที่ 2 มังงะมีลิขสิทธิ์ในประเทศไทยโดยสำนักพิมพ์อนิแม็ก มังงะฉบับภาษาไทยแปลไทยโดยวรลักษณ์ สิงห์ครา
อนิเมะ
ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 4 มกราคม พ.ศ. 2565 ที่สร้างโดยสตูดิโอโปรเจกต์นัมเบอร์ไนน์ กำกับซีรีส์อนิเมะโดย Lihua Wang กำกับการดูแลโดย Kenichi Imaizumi เขียนบทโดย Keiichirō Ōchi ออกแบบตัวละครโดย Takayuki Noguchi และเพลงประกอบโดย Moe Hyūga ซีรีส์อนิเมะออกอากาศตั้งแต่วันที่ 7 มกราคม ถึงวันที่ 25 มีนาคม พ.ศ. 2566 ทางเครือข่ายโตเกียวเอ็มเอกซ์ และเครือข่ายอื่น ๆ ชื่อเพลงเปิด ร้องโดย Masayoshi Ōishi และเพลงปิดชื่อ  ร้องโดยมานากะ อิวามิ  ในฝั่งอเมริกาเหนือถือสิทธิ์โดยครันชีโรล
มาสค์ไรเดอร์ซีรีส์
มาสค์ไรเดอร์ (Masked Rider) หรือ คาเมนไรเดอร์ เป็นชื่อละครชุด โทคุซัทสึซึ่งสร้างสรรค์จากความคิดของ โชทาโร่ อิชิโนะโมริและโตเอะในประเทศญี่ปุ่น ที่ได้รับความนิยมและมีการสร้างอย่างต่อเนื่อง ตั้งแต่ปี ค.ศ. 1971
ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว
การตอบรับ
ในปี พ.ศ. 2565 ไลต์โนเวลอยู่ในอันดับที่ 4 ของทาคาระจิมะชะ หนังสือไลต์โนเวลแนะนำประจำปี Kono Light Novel ga Sugoi! ในหมวดบุงโกบง ส่วนในหมวดตัวละครหญิงยอดนิยมอยู่ในอันดับที่ 1 และในหมวดตัวละครชายยอดนิยมอยู่ในอันดับที่ 3
มาสค์ไรเดอร์ซีรีส์
เนื้อเรื่องต้นฉบับ
เนื้อเรื่องในซีรีส์แรกของ มาสค์ไรเดอร์ (ในไทยใช้ชื่อ ไอ้มดแดงอาละวาด) เกิดขึ้นในโลกที่ถูกรุกรานจากองค์การก่อการร้ายอันลึกลับที่ใช้ชื่อว่า ช็อกเกอร์ ซึ่งมีเป้าหมายที่จะครองโลก เพื่อที่จะบรรลุจุดมุ่งหมายดังกล่าว ช็อกเกอร์ได้ลักพาตัวคนจำนวนมากเพื่อนำมาเป็นสมุน โดยผ่าตัดดัดแปลงคนเหล่านั้นให้เป็นมนุษย์ดัดแปลงโดยใช้เทคโนโลยีล้ำสมัย ก่อนที่จะล้างสมองเป็นขั้นตอนสุดท้าย อย่างไรก็ตาม เหยื่อรายหนึ่ง ผู้ซึ่งมีชื่อว่า ฮอนโก ทาเคชิ ได้รับการช่วยเหลือออกมาก่อนที่จะถูกล้างสมอง เมื่อสำนึกและความรู้สึกผิดชอบชั่วดีของเขามิได้ถูกลบล้างไปด้วย ฮอนโกจึงตัดสินใจที่จะใช้พลังที่เขาได้มาจากการดัดแปลงเพื่อต่อสู้กับองค์การช็อกเกอร์ในฐานะซูเปอร์ฮีโรนาม มาสค์ไรเดอร์ หรือ ไอ้มดแดง หลังจากนั้นก็ได้มีการสร้างไอ้มดแดงในรูปแบบต่างกันขึ้นในภาคต่อ ๆ มา
จุดตลาดของมาสค์ไรเดอร์
สำหรับผู้ชมของมาสค์ไรเดอร์ในยุคก่อนนั้นเน้นฐานผู้ชมที่เป็นเด็กผู้ชาย โดยเฉพาะประถมเป็นหลัก โดยเน้นเรื่องราวการทำความดี มิตรภาพ และ ความสามัคคี จนกระทั่งในปี ค.ศ. 2000 ได้มีการเพิ่มฐานผู้ชมในวัยอื่นๆ โดยเน้นไปทางเนื้อเรื่องที่มีมิติและสมจริงมากยิ่งขึ้น ทำให้เรื่องราวของตัวละครมีความหลากหลาย การสร้างปมเหตุการณ์ต่างๆให้มีความซับซ้อนคล้ายกับชีวิตของมนุษย์ทั่วๆไป รวมไปถึงการคัดเลือกนักแสดงเพื่อเพิ่มฐานผู้ชมประเภทหญิงสาวตั้งแต่มัธยมจนถึงแม่บ้าน
คุณลักษณะสำคัญของมาสค์ไรเดอร์
ในอดีตจนถึงปัจจุบัน มาสค์ไรเดอร์ในทุกๆภาคจะยังคงมีการรักษาเอกลักษณ์และลักษณะสำคัญของการเป็นมาสค์ไรเดอร์ดังนี้
หน้ากาก
จุดสำคัญอย่างแรกของมาสค์ไรเดอร์คือหน้ากาก โดยลักษณะเด่นๆนั้นจะอยู่ดวงตาของไรเดอร์ ที่จะมีลักษณะเป็นวงรีโดยมีลักษณะคล้ายคลึงกับแมลง มีเขาซึ่งเป็นตัวบ่งบอกว่าเป็นแมลงชนิดใด (ยกเว้นไรเดอร์บางคนที่ไม่ได้มาจากแมลง เช่น มาสค์ไรเดอร์อาเมซอน, มาสค์ไรเดอร์อากิโตะ, มาสค์ไรเดอร์ริวคิ, มาสค์ไรเดอร์ฮิบีกิ, มาสค์ไรเดอร์ดีเคด เป็นต้น)
เข็มขัด
ซีรีส์ของไรเดอร์ในช่วงโชวะ ไรเดอร์ทุกคนจะเป็นมนุษย์ดัดแปลง ซึ่งอาจจะถูกองค์กรวายร้ายหรือพรรคพวกร่วมกันดัดแปลงก็แล้วแต่ พวกเขาจะมีเข็มขัดฝังอยู่ในร่างกาย เมื่อทำการแปลงร่างเข็มขัดจะปรากฏขึ้นมาและแปลงร่างเป็นไรเดอร์
ในช่วงยุคต่อมาของซีรีส์ไรเดอร์ในยุคปัจจุบันในบางเรื่องเข็มขัดจะเป็นลักษณะถอดออกได้ ทำให้ในบางตอนจะมีลักษณะตอนที่ตัวเอกทำเข็มขัดหายหรือเข็มขัดของไรเดอร์บางคนสามารถถ่ายทอดให้คนอื่นๆได้ (เช่น ไคสะ จากมาสค์ไรเดอร์ไฟซ์) ส่วนการแปลงร่างนั้นจะต้องมีเข็มขัดมาก่อนถึงทำการแปลงร่างได้ โดยทุกภาคเป็นการใช้เข็มขัดกับวัตถุที่เป็นอุปกรณ์แปลงร่างที่หัวเข็มขัดอีกที แต่ต่อมาได้มีการพัฒนาเป็นระบบเข็มขัดที่เชื่อมระบบกับผู้ใช้ คือ แม้ถอดออก ถ้าคนอื่นสวมใส่จะเป็นไม่ได้ เพราะจะเชื่อมกับระบบผู้ใช้โดยตรง จนกว่าผู้ใช้จะตาย
ท่าแปลงร่าง
มีไรเดอร์เพียงไม่กี่คนที่ไม่มีท่าแปลงร่าง เช่น อามาซอน (ใช้คำว่า อา-มา-ซอน), G3 (ใช้สวมชุดเกราะแทน) ส่วนมาสค์ไรเดอร์ Xก็จะใช้คำว่า เซ็ทอัพ (Setup, หรือแปลเป็นไทยว่าประกอบร่าง) ในช่วงแรก แต่ช่วงหลังก็จะใช้ท่าเฮนชินเหมือนปกติ
ความเกี่ยวเนื่องระหว่างภาค
ทีวีซีรีส์ของไรเดอร์ในยุคแรกๆจะเกี่ยวข้องกันหมด ในบางเรื่องจะมีไรเดอร์รุ่นพี่ออกมาให้ความช่วยเหลือไรเดอร์รุ่นน้องที่กำลังลำบาก (โดยเฉพาะ V3 ซึ่งออกมาบ่อยและมีบทบาทมากที่สุด) จนเมื่อมาถึงภาค Super One ซึ่งมีการดำเนินเรื่องในลักษณะภาคใหม่ที่ไม่มีการเกี่ยวข้องกับไรเดอร์ตัวเก่าๆ แต่ในภายหลังก็ได้นำไรเดอร์ทั้ง 7 กลับมาร่วมเรื่องอีกครั้ง
ส่วนในยุคปัจจุบันในทุกๆภาคจะไม่มีความเกี่ยวข้องกัน ยกเว้นคูกะและอากิโตะที่มีความเกี่ยวข้องกัน (โดยเฉพาะ G3 ที่สร้างโดยนำลักษณะของคูกะเป็นพื้นฐาน)
ส่วนมาสค์ไรเดอร์ริวคิก็เคยมีตอนพิเศษที่คิโดะ ชินจิ ฝันและได้ร่วมสู้กับอากิโตะ
ใน มาสค์ไรเดอร์เดนโอ ได้มีการนำรูปแบบของมาสค์ไรเดอร์รุ่นพี่พบรุ่นน้อง โดยให้มีการพบกับ มาสค์ไรเดอร์คิบะ ในการร่วมมือกำจัดศัตรูในตอนพิเศษขึ้นมา
ใน มาสค์ไรเดอร์ดีเคด ได้มีการนำรูปแบบของมาสค์ไรเดอร์รุ่นพี่พบรุ่นน้องแต่เป็นการพบกันในโลกมิติคู่ขนาน
และตั้งแต่ มาสค์ไรเดอร์ดีเคด เป็นต้นมาจะมีไรเดอร์รุ่นน้องไปโผล่ในหนังโรงหรือตอนจบของซีรี่ยส์ก่อนหน้าเสมอเป็นการโปรโมต โดยมาสค์ไรเดอร์ดับเบิลเป็นคนแรกที่ไปโผล่ในซีรีส์ของมาสค์ไรเดอร์ดีเคด และดำเนินเช่นนี้ไปเรื่อยๆ
ในตอนจบพิเศษของซีรีส์ มาสค์ไรเดอร์วิซาร์ด ได้พบกับเหล่ารุ่นพี่ในยุคเฮย์เซย์ทุกคน และในซีรี่ยส์ มาสค์ไรเดอร์ไกมุ ได้มีหนังโรงรวมไรเดอร์รุ่นพี่ทุกคนตั้งแต่ยุคโชวะถึงเฮย์เซย์อีกครั้งนับตั้งแต่ มาสค์ไรเดอร์ดีเคด เป็นต้นมา
มาสค์ไรเดอร์ไดรฟ์ เป็นมาสค์ไรเดอร์เพียงคนเดียวในยุคเฮย์เซย์เฟส 2 ที่ไม่ได้มาปรากฏตัวในซีรีส์รุ่นพี่อย่าง มาสค์ไรเดอร์ไกมุ แต่มีหนังโรงภาคที่ทั้งสองคนได้มาพบกัน
ในซีรีส์ มาสค์ไรเดอร์เอ็กเซด ได้มีหนังโรงที่ มาสค์ไรเดอร์โกสต์ มาพบกับ มาสค์ไรเดอร์เอ็กเซด และรุ่นพี่อีก 3 คน เช่นเดียวกับใน มาสค์ไรเดอร์บิลด์ ที่จะมาพบกับ มาสค์ไรเดอร์เอ็กเซด และเหล่ารุ่นพี่บางคนเพื่อต่อสู้ร่วมกัน
ละครชุดทางโทรทัศน์ (ทีวีซีรีส์)
ชื่อเรื่องแต่ละเรื่องที่ระบุต่อไปนี้ ยึดตามชื่อเรื่องที่รู้จักกันทั่วไป เว้นแต่ระบุเป็นอย่างอื่น อนึ่ง ภาพยนตร์ชุดเหล่านี้อาจแบ่งได้เป็นสองยุค โดยตั้งแต่ คาเมนไรเดอร์ ถึง แบล็ค RX จัดเข้าในยุคโชวะ หรือ ยุคอิชิโนะโมริ เนื่องจากภาพยนตร์ทุกเรื่องในยุคนี้สร้างขึ้นในรัชสมัยโชวะของญี่ปุ่น และอิชิโนะโมริ โชทาโร่ยังมีชีวิตอยู่ ในขณะที่ ชิน คาเมนไรเดอร์ โปรล็อก, คาเมนไรเดอร์ ZO และ มาสค์ไรเดอร์ Jจะไม่นับหลังจากนั้น (ตั้งแต่ มาสค์ไรเดอร์คูกะ เป็นต้นไป) จัดเข้าในยุคเฮย์เซย์ หรือ ยุคหลังอิชิโนะโมริ เนื่องจากสร้างขึ้นในรัชสมัยเฮย์เซย์ของญี่ปุ่น และอิชิโนะโมริได้ถึงแก่กรรมแล้ว
ซีทีวี
ซีทีวี (Zee TV; ज़ी टीवी) เป็นช่องโทรทัศน์ที่นำเสนอรายการบันเทิงทั่วไปในรูปแบบภาษาฮินดีโดยมี Essel Group เป็นเจ้าของในอินเดีย ซึ่งช่องนี้มีความเกี่ยวข้องกับช่องอื่น ๆ ที่ให้บริการในภาษาฮินดี, ภาษาอังกฤษและภาษาประจำภูมิภาคของอินเดีย ซีทีวีและช่องอื่น ๆ ดำเนินการอยู่ภายใต้บริษัท Zee Entertainment Enterprises ซึ่งเป็นบริษัทในเครือของ Essel Group โดยมีประธานบริษัทคือ สุภาษ จันทระ (Subhash Chandra) ซึ่งเป็นผู้ให้การสนับสนุนพรรคภารตียชนตา ในราชยสภา Zee TV ออกอากาศครั้งแรกในวันที่ 2 ตุลาคม พ.ศ. 2535 ในช่องรายการหลัก โดยบริษัท Zee Telefirms Ltd. (ภายหลังเปลี่ยนชื่อเป็น Zee Entertainment Enterprises) ช่องนี้คือช่องแรกที่ออกอากาศด้วยภาษาฮินดีในประเทศอินเดีย
ประวัติ
ในปี พ.ศ. 2535 บริษัท Empire Holding จำกัด บริษัทในเครือของ บริษัท Essel Group ได้เปลี่ยนชื่อเป็น Zee Telefirms Ltd ซึ่งเป็นส่วนหนึ่งของการลงทุนของ Essel Group ในด้านสื่อมวลชนและความบันเทิง ซีทีวี ออกอากาศเป็นช่องรายการหลักของบริษัท (flagship channel) ช่องนี้เริ่มออกอากาศครั้งแรกในวันที่ 1 ตุลาคม พ.ศ. 2535 บริษัท Zee Telefirms จำกัด ได้เปลี่ยนเป็นบริษัท Zee Entertainment Enterprises จำกัด ในวันที่ 10 มกราคม พ.ศ. 2550 ซึ่งยังคงออกอากาศช่องรายการในชื่อ Zee Network ในปี พ.ศ. 2556 ซีทีวีและช่องในเครือได้มีการปรับภาพลักษณ์ใหม่ครั้งใหญ่
การเลือกตั้งสภานิติบัญญัติแห่งชาติในเกาหลีใต้ พ.ศ. 2528
การเลือกตั้งสภานิติบัญญัติแห่งชาติเกาหลีใต้ เกิดขึ้นเมื่อวันที่ 12 กุมภาพันธ์ ค.ศ. 1985.  ผลปรากฎว่า พรรคธรรมาธิปไตย ได้รับชัยชนะ ด้วยคะแนนเสียง 148 จาก 276 ที่นั่ง
อุตรภาพ
อุตรภาพ (อังกฤษ: transcendence) ในทางปรัชญา คือสภาวะที่อยู่เหนือความเข้าใจของมนุษย์ ยกตัวอย่างเช่น ประสบการณ์ที่อยู่เหนือความเข้าใจของมนุษย์ได้ สิ่งที่บางครั้งถูกจัดให้มีสภาวะเหนือความเข้าใจเช่น ศาสนา อภิปรัชญาหรือความตาย ในแนวคิดของคานท์ สิ่งที่ถูกจัดให้มีอุตรภาพคือ สิ่งที่อยู่นอกเหนือความรู้ของมนุษย์
หมายเหตุ
คำว่า "อุตรภาพ" ในภาษาอังกฤษใช้คำว่า transcendence ซึ่งมีความหมายในทางคณิตศาสตร์ หมายถึงอดิศัย
ประเทศไทยใน พ.ศ. 2368
เหตุการณ์ที่เกิดขึ้นใน พ.ศ. 2368 (ค.ศ. 1825) ในประเทศไทย เป็นปีที่ 44 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1186 (1 มกราคม - 18 มีนาคม) และ 1187 (19 มีนาคม - 31 ธันวาคม) ในแบบปัจจุบัน
พระสุริยะจางวาง (มหาอินทร์ สารศิริวงศ์)
พระสุริยะจางวาง (มหาอินทร์ สารศิริวงศ์) หรือ เจ้าน้อยมหาอินทร์ พระสุริยะจางวางแห่งนครแพร่ ราชโอรสในพระยาพิมพิสารราชา เจ้าผู้ครองนครแพร่ องค์ที่ 21 และเป็นต้นสกุล สารศิริวงศ์
พระประวัติ
พระสุริยะจางวาง (มหาอินทร์ สารศิริวงศ์) หรือ เจ้าน้อยมหาอินทร์ สารศิริวงศ์ เป็นราชโอรสในพระยาพิมพิสารราชา เจ้าผู้ครองนครแพร่ องค์ที่ 21 กับแม่เจ้าคำใย้เทวี และมีศักดิ์เป็นอนุชาต่างเจ้ามารดากับเจ้าพิริยเทพวงษ์ เจ้าผู้ครองนครแพร่ องค์ที่ 22 เจ้าน้อยมหาอินทร์ ดำรงตำแหน่งเป็น พระสุริยะจางวาง พระสุริยะจางวางนครแพร่ ในรัชสมัยเจ้าพิริยเทพวงษ์ เป็นเจ้าผู้ครองนครแพร่
พระสุริยะจางวาง (มหาอินทร์ สารศิริวงศ์) ถึงแก่อนิจกรรม ในปี พ.ศ.2467 ได้รับพระราชทานเงินจำนวน 1,000 สตางค์ ผ้าขาว 2 พับ ช่วยในงานพระราชทานเพลิงศพ
โอรส ธิดา
เจ้าสุริยะจางวาง สมรส 4 ครั้ง มีโอรส ธิดา กับชายา และหม่อม ดังนี้
เชียร์ลีดเดอร์ (เพลง)
เนื่องจากโอมีต้องการให้มีผู้ฟังเป็นวงกว้างมากขึ้น เขาจึงเซ็นสัญญากับสังกัดอัลตรามิวสิกของสหรัฐอเมริกาใน ค.ศ. 2013 สังกัดอัลตราติดต่อกับดีเจสองคนให้ผลิตเพลงรีมิกซ์จากต้นฉบับ โปรดิวเซอร์เพลงเดิมและค่ายเพลงต้องการให้รีมิกซ์โดยดีเจชาวเยอรมัน ฟีลิกซ์ แจห์น ซึ่งเขาได้เปลี่ยนเครื่องดนตรีเดิมของเพลงให้เป็นแนวดีปเฮาส์ที่มีกลิ่นอายดนตรีเขตร้อน เพิ่มเสียงทรัมเป็ต จังหวะดนตรีแบบคองกา และเปียโนเข้าไปในเพลง อีพีเพลงฉบับรีมิกซ์ออกจำหน่ายในเดือนพฤษภาคม ค.ศ. 2014 ผ่านสังกัดอัลตรา และเริ่มประสบความสำเร็จในฤดูใบไม้ร่วงนั้นเอง
เพลงค่อย ๆ ประสบความสำเร็จทั่วโลก "เชียร์ลีดเดอร์" ขึ้นอันดับหนึ่งใน 20 ประเทศ รวมถึงสหรัฐอเมริกา สหราชอาณาจักร ออสเตรเลีย ฝรั่งเศส และเยอรมนี ได้รับการรับรองระดับแพลตินัมในหลายประเทศ เพลงมีมิวสิกวิดีโอทั้งหมด 3 ตัว
พระสัมพุทธมุนีสิริอุตรดิตถ์มหาปฏิมากร
พระสัมพุทธมุนีสิริอุตรดิตถ์มหาปฏิมากร หรือชื่อที่นิยมเรียกติดปากของคนในพื้นที่ว่า หลวงพ่อใหญ่พระสัมพุทธมุนี, หลวงพ่อใหญ่ทรงกลดปาฏิหาริย์ เป็นพระพุทธรูปปางมารวิชัยขนาดใหญ่ ประดิษฐานอยู่ ณ พุทธมณฑลจังหวัดอุตรดิตถ์ วัดคุ้งตะเภา อ.เมือง จ.อุตรดิตถ์ เป็นพระพุทธรูปที่สูงที่สุดในอำเภอเมืองอุตรดิตถ์
พระสัมพุทธมุนีสิริอุตรดิตถ์มหาปฏิมากร สร้างด้วยคอนกรีตเสริมเหล็ก ปลายพระเกศบุด้วยแผ่นทองคำจังโก มีความสูงจากฐานองค์พระถึงยอดพระเกศ 19 เมตร เทียบเท่ากับตึก 8 ชั้น และมีความกว้างของหน้าตัก 10 เมตร ซึ่งการเดินวนรอบฐานองค์พระต้องใช้เวลากว่านาทีครึ่ง หลวงพ่อใหญ่พระสัมพุทธมุนีฯ เป็นพระพุทธรูปที่สร้างบนถนนพุทธบูชา ในโครงการพุทธมณฑลของคณะสงฆ์จังหวัดอุตรดิตถ์ บนพื้นที่ธรณีสงฆ์กว่า 34 ไร่ ของสำนักปฏิบัติธรรมประจำจังหวัดอุตรดิตถ์ แห่งที่ 3 วัดคุ้งตะเภา ที่มีความยาวเป็นเส้นตรงตลอดถนนกว่าครึ่งกิโลเมตร ทำให้มองเห็นได้จากระยะไกล นับเป็นพระพุทธรูปองค์สำคัญของวัดคุ้งตะเภาและจังหวัดอุตรดิตถ์
ปัจจุบัน บริเวณโดยรอบองค์พระสัมพุทธมุนีสิริอุตรดิตถ์มหาปฏิมากร เป็นที่ตั้งของลานธรรมภาวนา ต้นพระศรีมหาโพธิ์ตรัสรู้พุทธคยา ต้นอานันทโพธิ์จากวัดพระเชตวันมหาวิหาร ต้นสาละจากประเทศอินเดีย ศูนย์การเรียนรู้เศรษฐกิจพอเพียง และอุทยานธรรมสังเวชนียสถานสี่ตำบล ของคณะสงฆ์จังหวัดอุตรดิตถ์
ประวัติ
พระสัมพุทธมุนีสิริอุตรดิตถ์มหาปฏิมากร สร้างขึ้นโดยดำริของ พระสมุห์สมชาย จีรปุญฺโญ เจ้าอาวาส และพระมหาเทวประภาส วชิรญาณเมธี, ดร. รองเจ้าอาวาสวัดคุ้งตะเภา เพื่อสมโภชวาระครบ 250 ปี วัดคุ้งตะเภา ถวายเป็นพุทธบูชาแด่พระพุทธเจ้าและพระพุทธศาสนา โดยเริ่มดำเนินการระดมทุนจัดซื้อที่ดิน เพื่อก่อสร้างตั้งแต่ปี พ.ศ. 2559 แล้วเสร็จเมื่อวันที่ 28 พฤษภาคม พ.ศ. 2563 จากการบริจาคของผู้มีจิตศรัทธา กว่า 10 ล้านบาท
พระเมตตาธิคุณของสมเด็จพระสังฆราช
พระสัมพุทธมุนีสิริอุตรดิตถ์มหาปฏิมากร มีความเกี่ยวเนื่องและได้รับพระเมตตาคุณจากสมเด็จพระสังฆราช ถึง 2 พระองค์ คือ ในปี พ.ศ. 2555 สมเด็จพระสังฆราชเจ้า กรมหลวงวชิรญาณสังวร สมเด็จพระสังฆราช สกลมหาสังฆปริณายกพระองค์ที่ 19 แห่งกรุงรัตนโกสินทร์ ได้มีพระเมตตาธิคุณประทานแบ่งพระบรมสารีริกธาตุที่รักษาสืบมาตั้งแต่ครั้งพระพุทธศาสนามาตั้งมั่นในสยามประเทศ และเป็นพระบรมธาตุส่วนเดียวกับที่ได้ทรงเคยแบ่งอัญเชิญไปประดิษฐานยังพระมหาธาตุนภเมทนีดลและพระมหาธาตุนภพลภูมิสิริ บนยอดดอยอินทนนท์ ให้แก่วัดคุ้งตะเภา เพื่อเป็นส่วนหนึ่งในการบรรจุสร้างพระพุทธรูปใหญ่ของวัดคุ้งตะเภา จากนั้นเมื่อวันที่ 14 มีนาคม พ.ศ. 2563 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพร อัมพโร) วัดราชบพิธสถิตมหาสีมาราม สมเด็จพระสังฆราช สกลมหาสังฆปริณายกพระองค์ที่ 20 แห่งกรุงรัตนโกสินทร์ ได้ทรงมีพระเมตตาธิคุณโปรดประทานนามพระพุทธรูปใหญ่หน้าตักสิบเมตร ที่จัดสร้างขึ้นในวาระ 250 ปี วัดคุ้งตะเภา อีกด้วย ซึ่งคณะสงฆ์และคณะศรัทธาชาวจังหวัดอุตรดิตถ์ ได้สำนึกในพระเมตตาธิคุณยิ่ง จึงได้พร้อมใจกันถวายสร้อยพระนามพระมหาปฏิมาเพื่อเป็นการเฉลิมพระเกียรติแด่องค์สมเด็จพระสังฆราชเจ้า กรมหลวงวชิรญาณสังวร และสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ว่า "พระสัมพุทธมุนี ศรีสุโขทัยไตรรัตนสวางคบุรีบพิธ สิริอุตรดิตถ์มหาปฏิมากร" แปลว่า "พระพุทธเจ้าผู้ทรงเป็นพระมุนี ผู้ทรงให้สิริมงคลและความสุขเกิดขึ้นแก่สรรพสัตว์ สถาปนาโดยพุทธศาสนิกชนชาวสวางคบุรีผู้ประกอบด้วยองค์คุณคือความเลื่อมใสในพระรัตนตรัย เพื่อประดิษฐานไว้ให้เป็นพระมหาปฏิมา อันนำมาซึ่งสิริมงคลแก่จังหวัดอุตรดิตถ์"
พระประธานพุทธมณฑลจังหวัดอุตรดิตถ์
การสร้างพระสัมพุทธมุนีสิริอุตรดิตถ์มหาปฏิมากร เป็นส่วนหนึ่งของการถวายให้เป็นโครงการพุทธมณฑลของคณะสงฆ์จังหวัดอุตรดิตถ์ ซึ่งพระปัญญากรโมลี, ดร. เจ้าคณะจังหวัดอุตรดิตถ์ ได้นำคณะศรัทธาพุทธศาสนิกชนชาวจังหวัดอุตรดิตถ์ ถวายพระพุทธรูปทองคำบรรจุบนยอดพระเกศขององค์หลวงพ่อใหญ่พระสัมพุทธมุนีสิริอุตรดิตถ์มหาปฏิมากรอีกด้วย ทั้งนี้จากการสำรวจบัญชีของคณะสักขีพยานบรรจุพระบรมธาตุและมงคลวัตถุพบว่า มีผู้ศรัทธาถวายทองคำ อัญมณี สินแร่มีค่า และวัตถุมงคลมากมายหลายพันรายการจากคณะศรัทธาพ่อค้าประชาชนและพุทธศาสนิกชนจากทั่วประเทศ เพื่อบรรจุในองค์หลวงพ่อใหญ่พระสัมพุทธมุนี คิดเป็นมูลค่านับกว่า 9 ล้านบาท
นอกจากนี้ ในองค์พระสัมพุทธมุนีสิริอุตรดิตถ์มหาปฏิมากร ยังได้ประดิษฐานพระบรมสารีริกธาตุที่ได้รับมอบประทานมาจากสมเด็จพระสังฆราชเจ้า และสมเด็จพระสังฆนายก จากทั้งในประเทศไทยและต่างประเทศ เช่น พระบรมสารีริกธาตุส่วนวิปปกิณณธาตุจากสมเด็จพระสังฆนายกแห่งประเทศพม่า พระบรมสารีริกธาตุจากผู้สืบสายราชตระกูลสมเด็จพระเจ้าตากสินมหาราช ถวายพระบรมธาตุ โดยเจ้าคณะจังหวัดนครศรีธรรมราช เป็นผู้แบ่งบรรจุในผอบพระกรัณฑ์ และพระบรมสารีริกธาตุจากประเทศสาธารณรัฐอินเดีย
ความศรัทธาเลื่อมใสของชาวพุทธต่อหลวงพ่อใหญ่ฯ
พระสัมพุทธมุนีสิริอุตรดิตถ์มหาปฏิมากร เป็นที่รู้จักในอีกชื่อหนึ่งของคนในพื้นที่ว่า หลวงพ่อใหญ่พระสัมพุทธมุนี "หลวงพ่อใหญ่ทรงกลด" หรือ "หลวงพ่อทรงกลดปาฏิหาริย์" เนื่องจากในวันเวลาทำพิธีบรรจุพระบรมสารีริกธาตุ และในวันเวลาทำพิธีเทปูนสถาปนาองค์พระในส่วนพระเกศเปลวเพลิงด้านบนสุด ซึ่งเป็นวันประดิษฐานพระพุทธรูปทองคำของคณะศรัทธาพุทธศาสนิกชนชาวจังหวัดอุตรดิตถ์ ที่ใช้เวลาประกอบพิธียาวนานกว่า 6 ชั่วโมงนั้น ได้เกิดปรากฏการณ์พระอาทิตย์ทรงกลดขนาดใหญ่ตลอดเวลาประกอบพิธีทุกครั้ง และปรากฏเช่นเดียวกันเป็นเวลาถึง 2 วัน ที่ประกอบพิธี ซึ่งปรากฏการณ์พระอาทิตย์ทรงกลดขนาดใหญ่ในวันดังกล่าว พบเห็นได้ในหลายอำเภอของจังหวัดอุตรดิตถ์
ทางหลวงแผ่นดินหมายเลข 3214
ทางหลวงแผ่นดินหมายเลข 3214 สายต่างระดับเชียงรากใหญ่–คลองห้า หรือที่นิยมเรียกกันว่า ถนนคลองหลวง (ในช่วงทางต่างระดับคลองหลวงถึงคลองห้า) และถนนเชียงราก (ตั้งแต่ทางต่างระดับเชียงรากใหญ่ถึงทางต่างระดับคลองหลวง) เริ่มตั้งแต่ทางแยกทางหลวงแผ่นดินหมายเลข 347 ตรงทางแยกต่างระดับเชียงรากใหญ่ ลอดทางพิเศษอุดรรัถยา (บางปะอิน–ปากเกร็ด) ข้ามทางรถไฟชานเมืองสายเหนือ ผ่านสนามกีฬาธรรมศาสตร์ รังสิต ข้ามถนนพหลโยธิน ผ่านสถานีตำรวจภูธรคลองหลวง ผ่านวัดพระธรรมกาย ข้ามถนนกาญจนาภิเษก สิ้นสุดที่สะพานคลองห้า จุดตัดทางหลวงชนบท ปท.3010 รวมระยะทาง 15.033 กิโลเมตร
ลำดับเลขคณิต
ในทางคณิตศาสตร์ ลำดับเลขคณิต (arithmetic progression, arithmetic sequence) คือลำดับของจำนวนซึ่งผลต่างของสมาชิกสองตัวใด ๆ ที่อยู่ติดกันในลำดับเป็นค่าคงตัวเสมอ เรียกค่าคงตัวนั้นว่า ผลต่างร่วม (common difference) ตัวอย่างเช่น ลำดับ 3, 5, 7, 9, 11, 13, ... เป็นลำดับเลขคณิตที่มีผลต่างร่วมเท่ากับ 2
ถ้าหากพจน์เริ่มต้นของลำดับเลขคณิตลำดับหนึ่งคือ a1 และมีผลต่างร่วมของสมาชิกที่อยู่ติดกันเท่ากับ d แล้วพจน์ที่ n ของลำดับนี้คือ หรือในกรณีทั่วไป จะได้ หรือเขียนได้ด้วยรูปแบบความสัมพันธ์เวียนเกิด
ผลรวม
วิธีการคำนวณผลรวม 2 + 5 + 8 + 11 + 14 โดยเขียนอนุกรมกลับหน้ามาหลังและบวกเข้ากับแต่ละพจน์ ผลรวมที่ได้จะเป็นลำดับคงตัวที่เท่ากับผลบวกของพจน์แรกและพจน์สุดท้าย (2 + 14 = 16) ทำให้ได้ 16 × 5 = 80 ซึ่งเป็นสองเท่าของผลรวม ผลรวมของสมาชิกในลำดับเลขคณิต เรียกว่า อนุกรมเลขคณิต (arithmetic series) ตัวอย่างเช่น พิจารณาผลรวม
ผมรวมของลำดับเลขคณิตข้างต้นสามารถหาได้อย่างรวดเร็ว โดยให้ n แทนจำนวนพจน์ทั้งหมด (ในกรณีนี้คือ 5) แล้วคูณด้วยผลบวกของพจน์แรกและพจน์สุดท้ายในลำดับเลขคณิต (ในกรณีนี้คือ 2 + 14 = 16) และสุดท้ายหารด้วย 2:
ในกรณีนี้จะได้ค่าของผลรวมคือ
สูตรนี้ใช้ได้สำหรับทุกลำดับเลขคณิตที่มีพจน์แรกและพจน์สุดท้ายคือ a_1 และ a_n ใด ๆ
พิสูจน์
อนุกรมข้างต้นสามารถเขียนในรูปที่สมมูลกันได้สองแบบ ได้แก่
บวกสองสมการข้างต้นเข้าด้วยกัน ทุกพจน์ที่เกี่ยวข้องกับ d จะหายไป และเหลือเพียง
จัดรูปแบบใหม่ และในเมื่อเราทราบแล้วว่า ดังนั้นเราจะได้
ผลคูณ
ผลคูณของสมาชิกในลำดับเลขคณิต โดยเริ่มตั้งแต่พจน์ a1 ไปถึง an ซึ่งมีผลต่างร่วมเท่ากับ d สามารถคำนวณได้จาก
โดยที่สัญลักษณ์ หมายถึงผลคูณลำดับเพิ่ม (rising sequential product) และ \Gamma (x) แทนฟังก์ชันแกมมา อย่างไรก็ตามสูตรนี้จะใช้งานไม่ได้เมื่อ a_1/d เป็นจำนวนเต็มลบหรือศูนย์
นี่เป็นรูปแบบทั่วไป ซึ่งเกิดขึ้นจากการคูณสมาชิกของลำดับเลขคณิต 1 × 2 × ... × n ที่ได้นิยามไว้แล้วในแฟกทอเรียล n! ดังนั้นผลคูณของลำดับนี้ จะมีค่าเท่ากับ โดยที่ m และ n เป็นจำนวนเต็มบวก
ประเทศไทยใน พ.ศ. 2367
เหตุการณ์ที่เกิดขึ้นใน พ.ศ. 2367 (ค.ศ. 1824) ในประเทศไทย เป็นปีที่ 43 แห่งกรุงรัตนโกสินทร์ เป็นปีที่ 16 และเป็นปีสุดท้ายในรัชสมัยของพระบาทสมเด็จพระพุทธเลิศหล้านภาลัย และเป็นปีแรกในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1185 (1 มกราคม - 29 มีนาคม) และ 1186 (30 มีนาคม - 31 ธันวาคม) ในแบบปัจจุบัน
เขตผู้ว่าราชการอัดดาคิลียะฮ์
เขตผู้ว่าราชการอัดดาคิลียะฮ์ (محافظة الداخلية Muḥāfaẓat ad-Dāḫilīyah) เป็นหนึ่งในเขตผู้ว่าราชการ (มุฮัฟฟะเซาะฮ์) ของประเทศโอมาน โดยมีนิซวาเป็นเมืองหลัก ซึ่งเคยเป็นแคว้น (มินเฏาะกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด
เขตผู้ว่าราชการอัดดาคิลียะฮ์ แบ่งออกเป็น 8 จังหวัด (วิลายัต):
ประเทศไทยใน พ.ศ. 2362
เหตุการณ์ที่เกิดขึ้นใน พ.ศ. 2362 (ค.ศ. 1819) ในประเทศไทย เป็นปีที่ 38 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1180 (1 มกราคม - 25 มีนาคม) และ 1181 (26 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2353
เหตุการณ์ที่เกิดขึ้นใน พ.ศ. 2353 (ค.ศ. 1810) ในประเทศไทย เป็นปีที่ 29 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1171 (1 มกราคม - 3 เมษายน) และ 1172 (4 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2363
เหตุการณ์ที่เกิดขึ้นใน พ.ศ. 2363 (ค.ศ. 1820) ในประเทศไทย เป็นปีที่ 39 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1181 (1 มกราคม - 14 มีนาคม) และ 1182 (15 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2348
เหตุการณ์ที่เกิดขึ้นใน พ.ศ. 2348 (ค.ศ. 1805) ในประเทศไทย เป็นปีที่ 24 แห่งกรุงรัตนโกสินทร์ และเป็นปีที่ 24 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1166 (1 มกราคม - 30 มีนาคม) และ 1167 (31 มีนาคม - 31 ธันวาคม) ในแบบปัจจุบัน
ภูเขาไฟ
ภูเขาไฟ เป็นธรณีสัณฐานที่หินหนืดปะทุผ่านขึ้นมายังพื้นผิวของดาวเคราะห์ ภูเขาไฟมักเกิดขึ้นใกล้กับแนวรอยต่อระหว่างแผ่นเปลือกโลก อย่างไรก็ตาม ยังมีภูเขาไฟที่เป็นข้อยกเว้น เรียกว่า จุดร้อนภูเขาไฟ (Volcanic Hotspot)
วิชาที่ศึกษาเกี่ยวกับภูเขาไฟ เรียกว่า วิทยาภูเขาไฟ (vulcanology หรือ volcanology)
การจำแนกภูเขาไฟตามรูปร่าง
ปกติจะมีการจำแนกภูเขาไฟตามรูปร่าง ตามส่วนประกอบที่ทำให้เกิด และชนิดของการปะทุ โดยสรุปแล้วเราจะจำแนกภูเขาไฟได้ 4 ลักษณะคือ
อิมมานูเอล คานต์
อิมมานูเอล คานต์ (Immanuel Kant; 22 เมษายน ค.ศ. พ.ศ. 2267 - 12 กุมภาพันธ์ พ.ศ. 2347) เป็นนักปรัชญาชาวเยอรมัน จากแคว้นปรัสเซีย ได้รับการยกย่องโดยทั่วไปว่า เป็นนักคิดที่มีอิทธิพลมากที่สุดของยุโรป และเป็นนักปรัชญาคนสำคัญคนสุดท้ายของยุคแสงสว่าง เขาสร้างผลกระทบที่สำคัญไปถึงนักปรัชญาสายโรแมนติกและสายจิตนิยม ในสมัยคริสต์ศตวรรษที่ 19 งานของเขาเป็นจุดเริ่มของเฮเกิล
คานต์เป็นที่รู้จักเนื่องจากแนวคิดของเขา ที่เรียกว่าจิตนิยมอุตรวิสัย (transcendental idealism) ที่กล่าวว่ามนุษย์ใช้แนวคิดบางอย่างที่ติดตัวมาแต่กำเนิด (innate idea) ในการรับรู้ประสบการณ์ที่เกิดขึ้นรอบตัวในโลก เรารับรู้โลกโดยผ่านทางประสาทสัมผัสประกอบกับมโนภาพที่ติดตัวมานี้ ดังนั้นเราจึงไม่สามารถล่วงรู้หรือเข้าใจใน "สรรพสิ่งที่แท้" ได้ ความรู้ต่อสรรพสิ่งที่เรามีนั้นจึงเป็นได้แค่เพียงภาพปรากฏ ที่เรารับรู้ได้ผ่านทางประสาทสัมผัสเท่านั้น
ญาณวิทยา (epistemology) หรือทฤษฎีความรู้ของคานต์นั้น เกิดขึ้นเพื่อแก้ความขัดแย้งระหว่างปรัชญาสายเหตุผลนิยมที่กล่าวว่า ความรู้สามารถสร้างขึ้นได้ไม่จำเป็นต้องใช้ประสบการณ์ กับปรัชญาสายประสบการณ์นิยมที่กล่าวว่า ทุกสิ่งทุกอย่างที่เรารู้มีที่มาจากประสบการณ์ คานต์ได้เชื่อมแนวคิดที่ขัดแย้งกันทั้งสอง  ดังคำกล่าวที่เขาเองเปรียบเปรยว่าเป็นการปฏิวัติแบบโคเปอร์นิคัส (Copernical Revolution) โดยสรุปคร่าว ๆ ได้เป็นประโยคขึ้นต้นของหนังสือ บทวิพากษ์ของการใช้เหตุผล (Critique of Pure Reason) ว่า "แม้ว่าความรู้ทั้งหมดที่เรามีจะมีจุดเริ่มต้นจากประสบการณ์ แต่นั่นมิได้หมายความว่าความรู้ทั้งหมดนั้นเกิดขึ้นมาจากประสบการณ์"
ใน Critique of Pure Reason ยังได้นำเสนอเนื้อหาของหลักทางศีลธรรม (จริยศาสตร์) ที่ยังคงมีอิทธิพลต่อแนวความคิดด้านจริยธรรมของโลกตะวันตกมาจนถึงปัจจุบัน ตลอดจนอาจกล่าวได้ว่าเขาเป็นบิดาแห่งแนวคิดเรื่องสหประชาชาติ ดังที่ปรากฏในความเรียงว่าด้วยเรื่องสันติภาพถาวรของเขาได้เสนอให้มีการจัดตั้งองค์กรระหว่างประเทศขึ้นเพื่อยุติความขัดแย้งและความโหดร้ายของสงคราม กระทั่งสันนิบาตชาติและตามด้วยสหประชาชาติได้เกิดขึ้นจริงในปัจจุบัน
ประวัติ
เกร็ดประวัติชีวิตที่น่าสนใจของนักปรัชญาผู้นี้คือคานต์ เกิดและตายที่เมืองเคอนิชส์แบร์ค (Konigsberg) ทางตะวันออกของปรัสเซีย และดำรงตำแหน่งศาสตราจารย์ในมหาวิทยาลัยเคอนิจส์แบร์กที่นั่น ทั้งชีวิตของเขาไม่เคยออกนอกเมืองดังกล่าวเลย แนวคิดของเขาส่งผ่านไปทั่วโลกโดยทางจดหมาย หลักศีลธรรมของเขาไม่เพียงแต่ปรากฏในแผ่นกระดาษเท่านั้น แต่เขายังถือปฏิบัติอย่างจริงจังอีกด้วย เขาครองโสดตลอดชีวิต มีความเป็นอยู่อย่างสมถะ และไม่โอ้อวดในทางวิชาการ นอกจากนี้เขายังเป็นคนที่ตรงเวลามากอีกด้วย ทุก ๆ วันเขาจะออกจากบ้านเวลาเดียวกันเสมอ กระทั่งมีคำกล่าวว่า หากเห็นคานต์ออกจากบ้านเมื่อใดก็สามารถนำเวลานั้นมาตั้งหน้าปัดนาฬิกาของตนเองได้
อิมมานูเอล คานต์ มีชีวิตอยู่ในระหว่างรัชสมัยสมเด็จพระเจ้าท้ายสระ สมัยอยุธยา และรัชสมัยพระบาทสมเด็จพระพุทธยอดฟ้าจุฬาโลก สมัยรัตนโกสินทร์ คานต์ ถึงแก่กรรมเมื่ออายุได้ 80 ปี
ดูเพิ่ม
1724 1804
ยัน บัปติสต์ ฟัน แฮ็ลโมนต์
ยัน บัปติสต์ ฟัน แฮ็ลโมนต์ (Jan Baptist van Helmont, 12 มกราคม พ.ศ. 2123 – 30 ธันวาคม พ.ศ. 2187) เป็นนักเคมี นักสรีรวิทยา และแพทย์ชาวเฟลมิช เขาศึกษาค้นคว้าและวิจัยในช่วงเวลาหลังจากแพราเซลซัส ฟัน แฮ็ลโมนต์เป็นที่รู้จักในปัจจุบันจากความคิดเกี่ยวกับทฤษฎีที่ว่าสิ่งมีชีวิตเกิดจากสิ่งไม่มีชีวิต, การทดลองปลูกต้นหลิวซึ่งนำไปสู่การศึกษากระบวนการสังเคราะห์ด้วยแสง และการนำคำว่า "gas" (มาจากคำภาษากรีกว่า chaos) มาใช้ในวงศัพท์ของนักวิทยาศาสตร์
เทศกาลภาพยนตร์เอเชียนิวยอร์ก
ลินคอล์นเซ็นเตอร์ ซึ่งเดิมเรียกว่า สถาบันภาพยนตร์แห่งลินคอล์นเซ็นเตอร์ จนถึงปี ค.ศ. 2019 เป็นพันธมิตรหลักของเทศกาลและเป็นสถานที่จัดงานตั้งแต่ปี ค.ศ. 2010 เทศกาลภาพยนตร์เอเชียนิวยอร์กดำเนินการโดยองค์กรไม่แสวงหาผลกำไร มูลนิธิภาพยนตร์เอเชียนิวยอร์ก ทุกปี เทศกาลภาพยนตร์จัดและดูแลโดยผู้อำนวยการบริหาร ซามูเอล เจมีร์ โปรแกรมเมอร์ แคลร์ มาร์ตี, เดวิด วิลเลนซ์, คาเรน เซเวิร์นส์ และโคอิจิ โมริ
ปาร์มากัลโช 1913
ประวัติ
ปาร์มา เป็นสโมสรที่ประสบความสำเร็จทีมหนึ่งในช่วงหลังปี 1990 เป็นต้นมา ด้วยการได้แชมป์ยูฟ่าคัพ 2 สมัย แชมป์โคปปาอิตาเลีย 3 สมัย อิตาเลียนซูเปอร์คัพ 1 สมัย และเกือบจะได้แชมป์กัลโชเซเรียอาเป็นครั้งแรกของสโมสรในฤดูกาล 1996-1997 โดยมีแต้มน้อยกว่ายูเวนตุสที่เป็นแชมป์เพียง 2 คะแนนเท่านั้น ซึ่งช่วงที่ผ่านมานั้นถือได้ว่าเป็นช่วงที่รุ่งเรืองที่สุดของสโมสรก็ว่าได้ ปาร์มาเพี่งจะได้เลื่อนชั้นขึ้นมาเล่นในเซเรียอาในฤดูกาลปี 1989-1990 และในฤดูกาลแรกที่อยู่ในเซเรียอาก็สามารถยีนอยู่อันดับ 5 ได้โดยได้สิทธิ์ไปเล่นบอลยูฟ่าคัพ ก่อนที่ 4 ปีให้หลังจะคว้าแชมป์ยูฟ่าคัพเป็นสมัยแรกในฤดูกาล 1994-1995 ได้สำเร็จ
นักฟุตบอลที่มีชื่อเสียง
ฮิเดโตชิ นากาตะ
ตำรวจสนาม
ตำรวจสนาม เป็นกองกำลังตำรวจของไทยในอดีต สังกัดกรมตำรวจ มีบทบาทสำคัญในช่วงกรณีพิพาทอินโดจีนและช่วงสงครามมหาเอเชียบูรพา
ประวัติ
ในช่วงที่ประเทศไทยได้เข้าสู่กรณีพิพาทอินโดจีน ซึ่งเป็นสงครามที่มีขอบเขตกว้างขวางในฝั่งพรมแดนไทยด้านตะวันออก ที่ติดกับดินแดนลาวและดินแดนกัมพูชาของประเทศฝรั่งเศสนั้น นอกจากกองกำลังทหารที่ถูกระดมเข้าทำหน้าที่ในการทำสงครามแล้ว รัฐบาลได้จัดตั้งกองตำรวจสนามขึ้น เพื่อให้เกิดความคล่องตัวในการสนับสนุนการรบในบริเวณที่มีการสู้รบและบริเวณใกล้เคียงหรือพื้นที่ล่อแหลม และมีขีดความสามารถในการสู้รบต่างจากตำรวจทั่วไป เช่น การใช้อาวุธสงคราม เป็นต้น โดยตำรวจสนามได้สนับสนุนการสู้รบในบทบาทต่าง ๆ เช่น การข่าว การปกครองและการรักษาความสงบเรียบร้อยในพื้นที่ยึดครองของประเทศไทยเพื่อสนับสนุนหน่วยทหารในการรักษาพื้นที่บางแห่งที่อยู่ห่างไกล เป็นต้น ตลอดจนเข้าทำการสู้รบกับข้าศึกในบางแห่งในระหว่างสงครามจนกระทั่งสิ้นสุดสงครามโลกครั้งที่ 2 โดยมีตำรวจสนามเสียชีวิตในช่วงสงครามดังกล่าวอย่างน้อย 12 ราย
กองตำรวจสนามถูกยุบเลิกไปภายหลังจากสิ้นสุดสงครามโลกครั้งที่ 2
หว่อง อากิ๊ว
ประวัติ
หว่องเกิดที่เมืองซิมปังอัมปัต รัฐมะละกา ในครอบครัวเชื้อสายมลายูและจีน ย่าหรือยายของเธอเป็นหญิงมลายูมุสลิมที่สมรสกับชาวจีนไหหลำเข้ารีตอิสลาม อย่างไรก็ตามเธอได้รับการอุปการะจากครอบครัวชาวจีนและเติบโตเป็นพุทธศาสนิกชน ใน พ.ศ. 2479 หว่องสมรสกับเจิง หมิ่ง (張明) ชายเชื้อสายจีนที่อายุมากกว่าเธอ 16 ปี เขาไม่ได้เปลี่ยนไปนับถือศาสนาอิสลาม และหว่องเองก็ยังปฏิบัติตนอย่างชาวพุทธต่อไป เธอดำเนินวิถีชีวิตอย่างชาวจีนและบริโภคเนื้อสุกรเช่นเดียวกับบุตรของเธอ ในบัตรประจำตัวประชาชนของลูก ๆ ระบุว่าเป็นคนเชื้อชาติจีน นับถือศาสนาพุทธ ขณะที่บัตรของหว่องระบุตัวตนว่าเป็นคนเชื้อชาติมลายู นับถือศาสนาอิสลาม
หว่องยื่นคำขอร้องให้เขตปกครองท้องถิ่นเพื่อเปลี่ยนชื่อและศาสนาในบัตรประจำตัวประชาชนของเธอ ทว่าสำนักงานกิจการอิสลามอาโลร์กาจะฮ์ได้ทำการสอบสวนเธอ และปฏิเสธคำร้องของเธอเมื่อวันที่ 7 พฤษภาคม พ.ศ. 2529 หลังสามีเสียชีวิตใน พ.ศ. 2532 ขณะอายุ 87 ปี หว่องทราบว่าตนมิอาจฝังศพเคียงข้างสามีเมื่อตาย หากยังไม่ได้สถานะการรับรองทางกฎหมายในการเปลี่ยนไปนับถือศาสนาพุทธ เธอจึงยื่นคำร้องอีกครั้งใน พ.ศ. 2534 และ พ.ศ. 2541 ซึ่งถูกทางการปฏิเสธทั้งหมด หว่องได้ทำบันทึกเป็นลายลักษณ์อักษร ระบุว่าเธอเป็นชาวพุทธ และต้องการจัดพิธีศพแบบพุทธมากกว่าอิสลาม
การตายและคดีในชั้นศาล
หว่องเสียชีวิตเมื่อวันพฤหัสบดีที่ 19 มกราคม พ.ศ. 2549 ภายในบ้านของเธอที่ตามันอินดะฮ์ ขณะอายุได้ 88 ปี เมื่อครอบครัวของเธอไปสถานีตำรวจท้องที่เพื่อแจ้งตาย เจ้าหน้าที่ตำรวจผู้รับเรื่องรู้สึกสับสนกับข้อมูลในบัตรประจำตัวประชาชนของเธอที่ระบุว่าเธอเป็นชาวมลายู นับถือศาสนาอิสลาม แต่คนในครอบครัวกลับเป็นชาวจีน ที่นับถือศาสนาพุทธทั้งหมด ภายหลังเจ้าหน้าที่รายนี้ได้แจ้งข้อมูลไปยังกรมการศาสนารัฐเนอเกอรีเซิมบีลัน กรมการศาสนาได้สั่งการให้ศาลชะรีอะฮ์เมืองตัมปินออกคำสั่งให้ระงับการฝังศพของเธอหลังมีข้อมูลว่าเธอเป็นชาวมลายู สภากิจการอิสลามรัฐเนอเกอรีเซิมบีลันได้ยื่นคำร้องต่อศาลสูงชะรีอะฮ์ประจำเมืองเซอเร็มบันเกี่ยวกับการปลงศพของเธอ หัวหน้ากรมการศาสนารัฐเนอเกอรีเซิมบีลันเดินทางไปที่บ้านของหว่องด้วยตัวเอง และสั่งการให้ครอบครัวหว่องฝังศพเธอตามธรรมเนียมพิธีอิสลาม อย่างไรก็ตาม เมื่อศาลชะรีอะฮ์ได้รับฟังคำให้การจากลูก ๆ ของหว่อง ว่าเธอเป็นชาวพุทธและขอตายในฐานะพุทธศาสนิกชน ในวันจันทร์ถัดมา ศาลได้ตัดสินว่าหว่องไม่ใช่ชาวมุสลิมเมื่อเสียชีวิต และอนุญาตให้ครอบครัวจัดงานปลงศพแก่หว่องตามธรรมเนียมพุทธ ร่างของหว่องถูกฝังเคียงข้างสามีในสุสานจีนที่ซิมปังอัมปัต อำเภออาโลร์กาจะฮ์ อันเป็นบ้านเกิดของเธอ
คดีนี้ถือเป็นครั้งแรกที่มีการเบิกพยานที่ไม่ใช่มุสลิมในศาลชะรีอะฮ์ของมาเลเซีย ผู้ไม่ใช่ชาวมุสลิมจะไม่ได้รับการอนุญาตเริ่มคดีในศาลชะรีอะฮ์ แต่ก็ไม่ได้ห้ามพยานนอกศาสนาขึ้นให้การอย่างเป็นทางการ มีรายงานว่า ชนกลุ่มน้อยทางศาสนาในประเทศรู้สึกโล่งใจกับคำตัดสินดังกล่าว แต่ก็มีกลุ่มหนึ่งระบุว่าการตัดสินของศาลนั้น "ไม่สอดคล้องกับการคุ้มครอง [พวกเขา]" ซึ่งเป็นคนนอกศาสนาอิสลาม นอกจากนี้แม้ว่าศาลจะตัดสินอนุญาตแก่ครอบครัวหว่องไปแล้ว แต่ฮันนี ตัน โฆษกสมาคมกฎหมาย อ้างถึงรัฐธรรมนูญมาตรา 11 วิจารณ์คำตัดสินดังกล่าวว่า "ศาลไม่ได้ให้เพียงการเยียวยาความคับข้องใจที่ยกขึ้นโดยโจทก์ด้วยเหตุผลตามรัฐธรรมนูญ" และคดีของหว่องเป็นจุดเริ่มต้นที่ทำให้หน่วยงานศาสนา สอบถามข้อมูลจากสมาชิกในครอบครัวของผู้วายชนม์ในการเป็นพยาน เพื่อให้ศาลตัดสินว่าผู้ตายยังมีสถานะเป็นมุสลิมอยู่หรือไม่ โดยส่วนใหญ่แล้วผู้คนให้ความร่วมมือเป็นอย่างดี แต่กรณีของเอ็ม. มูรที หนึ่งในสมาชิกในทีมผู้พิชิตยอดเขาเอเวอเรสต์ของมาเลเซีย เขาเติบโตในครอบครัวที่นับถือศาสนาฮินดู แต่ถูกกล่าวอ้างว่าเขาเปลี่ยนไปนับถือศาสนาอิสลาม โดยที่ครอบครัวไม่ทราบเรื่องดังกล่าว ศพของเขาถูกฝังไว้ตามธรรมเนียมอิสลาม และมีรายงานว่าครอบครัวของเขาเพิกเฉยต่อหมายศาลที่ออกโดยศาลชะรีอะฮ์ในท้องที่
ชาวทาจิก
ชาวทาจิก (, Tājīk, Tājek; Тоҷик) เป็นกลุ่มชาติพันธุ์ที่พูดภาษาเปอร์เซีย ซึ่งส่วนใหญ่อาศัยอยู่ในประเทศอัฟกานิสถานและทาจิกิสถาน
พวกเขาเป็นกลุ่มชาติพันธุ์ที่จำนวนมากเป็นอันดับ 2 ของประเทศอัฟกานิสถาน และยังเป็นชนกลุ่มน้อยที่โดดเด่นในประเทศอุซเบกิสถาน ซึ่งมีประชากรระหว่าง 1,420,000 คน
สะพานควังอัน
สะพานควังอัน (광안대교; Gwangandaegyo) หรือ สะพานเพชร เป็นสะพานแขวนที่ตั้งอยู่ในปูซาน ประเทศเกาหลีใต้ ซึ่งเชื่อมต่อเขตแฮอุนแดกับเขตซูย็อง พื้นผิวถนนยาวประมาณ 6,500 เมตร โดยมีสะพานที่ทอดยาว 7,420 เมตร นับเป็นสะพานที่ยาวที่สุดเป็นอันดับสองของประเทศรองจากสะพานอินช็อน
การก่อสร้างเริ่มขึ้นในปี พ.ศ. 2537 และได้ข้อเสร็จสิ้นในเดือนธันวาคม พ.ศ. 2545 โดยมีค่าใช้จ่ายทั้งหมด 789.9 พันล้านวอน สะพานนี้เปิดชั่วคราวในเดือนกันยายนและตุลาคม พ.ศ. 2545 สำหรับการแข่งขันเอเชียนเกมส์ 2002 อย่างไรก็ตาม สะพานก็ยังไม่เปิดอย่างเป็นทางการจนถึงเดือนมกราคม พ.ศ. 2546
พาพาโรช
พาพาโรช (Papa Roach) เป็นวงดนตรีร็อกสัญชาติอเมริกันจากแวคาวิลล์ รัฐแคลิฟอร์เนีย อัลบัมชุดแรกของพวกเขา Infest ในปี ค.ศ. 2000 ได้รับรางวัล Triple - Plantinum Album พวกเขาประสบความสำเร็จต่อเนื่องในอัลบัมชุดที่ 3 Lovehatetragedy จนได้รางวัล Gold Album รวมไปถึงอัลบัมอย่าง Getting Away with Murder (2004), The Paramour Sessions (2006), Metamorphosis (2009), Time for Annihilation (2010) และ The Connection (2012) ที่ได้รับรางวัล Platinum Album มาทั้งหมด พาพาโรชมียอดขายถึง 20 ล้านแผ่นทั่วโลกและมีเพลงที่เป็นที่รู้จักอย่าง "Last Resort", "Between Angels and Insects", "She Loves Me Not", "Getting Away with Murder", "Scars", "...To Be Loved", "Forever", "Lifeline", "Still Swingin'" และ "Face Everything and Rise"
ช่วงแรกของวง : 1993 - 1998
การก่อตั้งพาพาโรซเริ่มขึ้นในเดือนมกราคม 1993, เมื่อนักร้องนำวงอย่างเจคอบบี้ แชดดิกซ์และมือกลองเดฟ บักเนอร์พบเจอกันใในสนามฟุตบอลที่โรงเรียนมัธยมแวคาวิลล์ Vacaville High School เมื่อทั้สองได้พูดคุยกันเรื่องดนตรี , พวกเขาได้ชักชวนนักเป่าทรอมโบน เบน ลูเทอร์และมือเบส วิล เจมส์ พวกเขาปฏิเสธที่จะไปแสดงการประกวดดนตรีที่โรงเรียน , เมื่อพวกแสดงเพลง Fire ของ จิมิ เฮนดริกซ์ อย่างไรก็ตามพวกเขาก็ไม่ได้ชนะการประกวดก็ตาม , ในเดือนมีนาคม 1993 นักเป่าทรอมโบน เบน ลูเทอร์ถูกแทนที่โดยมือกีตาร์อย่าง เจอร์รี ฮอร์ตัน โดยเป็นเพื่อนที่รู้จักในโรงเรียนมัธยมวาร์เดน Varden High School ฮอร์ตัน แนะนำวงให้รู้จักกับแฟนสาว , ที่เป็นแฟนคลับของวง , อย่างไรก็ตาม เจอร์รี่ก็ยังรู้สึกกลัวๆและไม่สนิทกับสมาชิกในวงเนื่องจาก เจคอบ , บักเนอร์ , วิล ทั้งหมดมาจากโรงเรียนคนละโรงเรียนกับเจอร์รี่ โดยพาพาโรซได้ทำการหมั้นฝึกซ้อมทุกวันๆและทัวร์ และพวกเขาก็เล่นคอนเสริ์ตที่ได้รับชักชวนมาเท่าที่พวกเขาสามารถจะไปแสดงได้ , การแสดงครั้งแรกของเขาถูกเรียกว่า โมบี้ ดิค เมื่อเจคอบบี้ได้รับแรงบัลดาลใจในการขึ้นแสดงพร้อมชื่อบนการแสดงว่า โคบี้ ดิค  โดยชื่อวงนี้มาจากชื่อของปู่ของแชดดิกซ์ โฮเวริ์ต วิลเลียม โรซ โดยปู่ของเขามีชื่อเล่นว่าปาปา โรซ โรซฆ่าตัวตายในปี 2006 หลังได้รับการวินิจฉัยว่าเป็นมะเร็งระยะสุดท้าย ปาปาโรซให้ความเคารพปู่ของแชดดิกซ์ในอัลบั้ม The Paramour Sessions และได้แสดงสดเพลง
ในปี 1994, พาพาโรซได้ปล่อยอีพีแรกของพวกเขา Potatoes for Christmas มือกลองเดฟ บักเนอร์ ถูกแทนที่ชั่วคราวโดยไรอัน บราวน์ , โดยบักเนอร์ได้ใช้ชีวิตอยู่ใน ซีแอตเทิล เพื่อเรียนศิลปะ , ในปี 1995 พวกเขาปล่อยเทปเดโมในสตูดิโอ Sound Farm Studio ในชื่อเทปว่า Caca Bonita ในเวลานี้บักเนอร์ได้กลับมาแล้ว , ในปี 1996 พวกเขาถูกแทนที่ด้วยมือกีตาร์ดังเดิม วิล เจมส์ ,
พันธมิตร
พันธมิตร อาจหมายถึง
การเมือง
<!--
-->
ยุคเรืองปัญญา
ยุคเรืองปัญญา (Age of Enlightenment; Siècle des Lumières) หรือ ยุคแสงสว่าง เป็นการเคลื่อนไหวทางวัฒนธรรมของเหล่าปัญญาชนในยุโรปและอาณานิคมบนทวีปอเมริกาช่วงคริสต์ศตวรรษที่ 18 โดยมีเป้าหมายเพื่อปฏิรูปสังคมและส่งเสริมการใช้หลักเหตุผลมากกว่าการใช้หลักจารีต  หรือสิทธันตนิยม (dogmatism) ความเชื่อ และการเปิดเผยจากพระเจ้า รวมไปถึงส่งเสริมความรู้ทางวิทยาศาสตร์ขั้นสูง  การเคลื่อนไหวในยุคเรืองปัญญาให้ความสำคัญเป็นพิเศษต่อเสรีภาพในการแสดงออก และการแลกเปลี่ยนความรู้หรือการใช้ปัญญา เพื่อต่อต้านความเชื่อทางไสยศาสตร์ โมหาคติ และการสั่งสอนที่เคลือบคลุมหรือไม่เปิดโอกาสให้ตั้งคำถาม (obscurantism) จากทางคริสตจักรและรัฐบาล  ลักษณะที่สำคัญของทัศนคติในยุคเรืองปัญญา คือ แนวคิดมนุษย์นิยมที่เชื่อในตัวมนุษย์และสติปัญญาของมนุษย์ว่าสามารถเข้าใจถึงความจริงของทั้งโลกกายภาพ และของปัญหาทางจริยธรรมและการปกครองในสังคมมนุษย์ได้  โดยไม่จำต้องยอมศิโรราบต่อจารีตที่สืบทอดกันมา ภาษิตประจำใจที่ใช้กันแพร่หลายของปัญญาชนในยุคนี้ ได้แก่ ภาษิตละตินว่า Sapere aude ("จงกล้าที่จะใช้ปัญญา").
ยุคเรืองปัญญาเริ่มตั้นขึ้นในช่วงประมาณปี ค.ศ. 1650 - 1700 โดยถูกจุดประกายจากเหล่านักปราชญ์และนักวิทยาศาสตร์สมัยใหม่ เช่น เรอเน เดการ์ต (1596–1650), บารุค สปิโนซา (1632–1677), จอห์น ล็อก (1632–1704), ปิแยร์ เบย์ล (1647–1706), ไอแซก นิวตัน (1643–1727), วอลแตร์ (1694–1778). จุดเริ่มต้นของยุคเรืองปัญญามีที่มาจากการผนวกเข้าด้วยกันของอุดมคติว่าด้วยมนุษย์นิยมของสมัยฟื้นฟูศิลปวิทยาการ กับการบุกเบิกความรู้และการค้นพบในสาขาปรัชญาธรรมชาติหรือวิทยาศาสตร์สมัยใหม่ เช่น จากงานเขียนของเซอร์ฟรานซิส เบคอน และการค้นพบเทคนิคทางคณิตวิเคราะห์สมัยใหม่ของนักปรัชญาฝรั่งเศส เรอเน เดการ์ต ผู้เป็นเจ้าของภาษิตว่า Cogito ergo sum ("เพราะข้าพเจ้าสงสัย ข้าพเจ้าจึงมีตัวตน")